नर्सरी दाखिले की पहली सूची आज होगी जारी
नई दिल्ली |नर्सरी दाखिलेके लिए पहली लिस्ट का इंतजार खत्म हो गया है। मंगलवार को दिल्ली के सभी प्राइवेट स्कूल दाखिले की पहली सूची जारी करेंगे। हालांकि एलकॉन, डीएवी और ग्रीन फील्ड सहित कई स्कूलों ने सोमवार रात को ही दाखिले की पहली सूची अपलोड कर दी। स्कूल वाइज पहली दाखिला सूची का अपडेट अभिभावक दिल्ली शिक्षा निदेशालय (डीआेई) की वेबसाइट पर देख सकते हैं। यह सूूची प्राइवेट स्कूलाें द्वारा दी गई है, जबकि ईडब्ल्यूएस वर्ग के बच्चों की सूची शिक्षा निदेशालय की ओर से जारी होगी। मेरिट के साथ वेटिंग लिस्ट भी जारी होगी। अगर 31 मार्च तक सीटें खाली रहती हैं, तो दाखिले के लिए स्कूलों की ओर से बची सीटों को भरने के लिए लिस्ट जारी की जाएगी।
दिल्ली पब्लिक स्कूल फेडरेशन के अध्यक्ष एमएस रावत ने बताया कि स्कूल नोटिस बोर्ड और वेबसाइट पर चयनित छात्रों की दाखिला मेरिट लिस्ट जारी करेंगे। यह दाखिला मेरिट लिस्ट हर स्कूल ने 100 प्वाइंट फार्मूला के आधार पर तैयार की है। पारदर्शिता का पैमाना अपनाते हुए अभिभावकों को इस लिस्ट में यह भी दर्शाया जाएगा कि किसी मद में छात्र को कितने प्वाइंट मिले हैं। मसलन घर से स्कूल की दूरी, सिबलिंग, गर्ल चाइल्ड सहित दाखिले में स्कूल प्रबंधन द्वारा तय किया गया प्वाइंट क्राइटेरिया।
hin_Deva hin_Deva hin_Deva